cyanic-selkie/wikianc huggingface dataset:
Itsukushima (1889)
Venäjän–Japanin sota
Venäjän–Japanin sodassa vanhentunut Itsukushima muodosti sisaralustensa ja Chinenin kanssa amiraali Kataoka Shichirōn johtaman keisarillisen Japanin laivaston 3. laivaston 5. laivueen. Rajallisesta taistelukelpoisuudesta huolimatta laivue osallistui Port Arthurin saarron valvontaan sekä valvoi Koreansalmea helmikuusta 1904 alkaen tukikohtanaan Tsushima. Toukokuussa alus suojasi keisarillisen Japanin 1. ja 2. armeijan maihinnousua Mantsuriaan. Kesäkuusta heinäkuuhun alus osallistui Port Arthurin taisteluun valvomalla sataman suuta sekä tulittamalla venäläisten asemia. Alus kahakoi 26. kesäkuuta Venäjän keisarikunnan laivaston risteilijän Novikin, 9. heinäkuuta Bayanin ja 26. heinäkuuta Bayanin, Askoldin ja Palladan kanssa.
Viimeiset vuodet
Itsukushima oli vuodesta 1906 alkaen koululaiva, ja se luokiteltiin 28. elokuuta 1912 toisen luokan rannikkopuolustusalukseksi, missä tehtävässä se oli aina palveluksesta poistoonsa saakka vuoteen 1919. Alus oli vielä vuoteen 1922 sukellusveneiden emälaivana, ja se riisuttiin aseista 1. syyskuuta 1920, jolloin se luokiteltiin koulutusproomuksi. Se poistettiin alusluettelosta 12. maaliskuuta 1926, ja hylky romutettiin Kuren laivastoarsenaalissa.
Yōsuke Fujigaya
Yōsuke Fujigaya (s. 13. helmikuuta 1981 Shizuokan prefektuuri) on japanilainen entinen jalkapalloilija.
Korkalovaara
pienoiskuva|Korkalovaaran palveluita Hillapolulla. Korkalovaara on kaupunginosa ja lähiö Rovaniemen kaupungissa Lapin maakunnassa. Korkalovaara liitettiin osaksi Rovaniemen kauppalaa 1.1.1957. Korkalovaara on laaja kaupunginosa, ja sen alueita ovat mm. Länsikangas, Vaaranlaki ja Lapinrinne.
Hypnoksen muistikirja
Char oli Heideggerin ja Camus’n lempirunoilija, erityisesti juuri Hypnoksen muistikirjan ansiosta. Char omisti teoksen Camus'lle. Myös Pentti Saarikoski oli viehtynyt Chariin ja mainitsee hänet, tosin nimeämättä, kokoelman Tanssiinkutsu runossaan XV.
Matsushima (1890)
Venäjän–Japanin sota 1904–1905
Venäjän–Japanin sodan alkaessa alus oli toivottaman vanhanaikainen, ja se muodosti sisaralustensa kanssa keisarillisen Japanin laivaston 3. laivaston 5. laivueen yhdessä samoin vanhentuneen Chinenin kanssa. Laivueen komentajana oli amiraali Schichiro Kataoka. Matsushima oli helmikuun alkupuolella 1904 Takeshikin vartioalueen ulkopuolella Tsushiman saaren lähistöllä valvoen Koreansalmen liikennettä. Toukokuussa se osallistui keisarillisen Japanin 2. armeijan kuljetusten suojaamiseen, ja kuukauden lopulla se oli mukana valvomassa Port Arthurin saartoa.
Pressiklubi
Yhdistyksen tehtävänä on edistää journalistista kulttuuria ja sananvapautta sekä vahvistaa journalistien ammatillista identiteettiä. Pressiklubi järjestää keskustelutilaisuuksia ajankohtaisista aiheista, jotka liittyvät journalismiin, sananvapauteen tai vaikkapa työelämään.
Kirkniemen lasitehdas
Historia
Lasitehdas sai kuitenkin jo pian uusiksi omistajikseen sahanomistajat Carl Henrik Norrmanin ja Arvid Sundbergin. Tehtaan toiminta alkoi taas keväällä 1910. Tehdas toimi nyt muutamia vuosia, mutta ensimmäisen maailmansodan puhjettua syntyi pula lasin raaka-aineena käytetystä soodasta, ja tehdas joutui sulkemaan ovensa vuoden 1914 lopulla. Lasitehtaan uudeksi omistajaksi perustettiin 1915 Aktiebolaget Vitrum Osakeyhtiö. Tehtaan tuotanto alkoi uudelleen kesällä 1915. Vuonna 1916 tehtaan johtajaksi tullut Kaarlo Vesamaa onnistui vielä laajentamaankin tuotantoa. Vesamaa surmattiin Suomen sisällissodan aikana, ja sen jälkeen lasitehdas suljettiin.
Jussi Jäppinen
Tietokirjat
Kirjoissa eri tekstintekijöitä (*=omat tekstit, H-MV=Heli-Maija Voutilainen)
Hwang Kyung-Seon
Hwang saavutti Ateenan olympialaisissa 2004 pronssia 67 kg:n sarjassa kukistettuaan pronssiottelussa guatemalalaisen Heidy Juárezin pistein 5–2. Pekingissä 2008 hän voitti kultaa kaadettuaan loppuottelussa kanadalaisen Karine Sergerien pistein 2–1. Hän uusi 67-kiloisten kultamitalin Lontoossa 2012 voitettuaan loppuottelussa turkkilaisen Nur Tatarin 12–5.
HK Donbass
HK Donbass on ukrainalainen jääkiekkojoukkue Družkivkasta, Donetskin alueelta. Seura pelaa Ukrainan jääkiekkoliigassa. HK Donbass on voittanut Ukrainan mestaruuden kuudesti.
Kenji Haneda
Jalkapallomaajoukkue
Haneda kuului Japanin U-20 joukkueeseen nuorten MM-kilpailuissa 2001.
Pekka Mattila (professori)
Ura
Mattila valmistui Helsingin yliopistosta valtiotieteiden maisteriksi vuonna 2003 pääaineinaan sosiologia. Valtiotieteiden tohtoriksi hän väitteli vuonna 2006 aiheenaan muutoksen johtamisen ja muutosvastarinnan käytänteet. Tämän jälkeen hän on suorittanut liikkeenjohdon Executive MBA -tutkinnon London Business Schoolissa (2010) ja opiskellut New Yorkin Columbia Business Schoolissa. Viime vuosina Mattila on julkaissut erityisesti strategisen johtajuuden, johtoryhmätyöskentelyn, kuluttajakäyttäytymisen, markkinoinnin ja myynnin johtamisen sekä muutoksen johtamisen ja esimiestyön teemoista muun muassa Talentumin ja Kauppalehden kustantamana.
Sojuz TMA-15
TMA-15 oli Sojuz-avaruusaluksen 102. miehitetty lento sitten vuoden 1967 Sojuz 1:n. Sojuz on telakoituneena Kansainväliseen avaruusasemaan Retkikuntien 20 ja 21 aikana hätäpelastautumisaluksena. ISS:n kuusihenkiset miehistöt alkoivat tämän lennot myötä.
Kari Järvinen (toimitusjohtaja)
Ennen Solidiumia Järvinen työskenteli yli kymmenen vuotta investointipankki Mandatumissa kevääseen 2007, jolloin pankki myytiin Danske Bankille. Hän vietti sen jälkeen kaksi sapattivuotta.
Anastásios Chapésiis
Anastásios ”Tásos” Chapésiis (, s. 26. helmikuuta 1987, kansainvälisesti myös Anastasios Chapeshis) on kyproslainen haulikkoampuja ja nuorten maailmanmestari.
Kazuyuki Morisaki
Kazuyuki Morisaki (s. 9. toukokuuta 1981 Hiroshima) on japanilainen entinen jalkapalloilija.
Project CARS
Project CARS on Slightly Mad Studiosin kehittämä ja Bandai Namco Entertainmentin julkaisema simulaatiopeli. Peli julkaistiin PlayStation 4:lle, Windowsille ja Xbox One:lle 7. toukokuuta 2015.
Orskoi
1730-luvulla paikalle syntyi Rževskaja sloboda -niminen asutus, joka sai nimensä omistajansa kapteeni V.F. Rževskin mukaan. 1800-luvulla seudulle perustettiin tykistön harjoitusalue. Toisen maailmansodan alussa rakennettiin sotilaslentokenttä, jolla oli suuri merkitys Leningradin piirityksen aikana. Alueella on teollisuutta ja eri aikoina rakennettuja asuinkortteleita. Pietarin ja Laatokan välisellä rautatiellä on Orskoin asema.
Cha Dong-Min
Cha saavutti MM-hopeaa alle 87 kg:n sarjassa Gyeongjussa 2011 hävittyään loppuottelussa iranilaiselle Yousef Karamille. Hän voitti Aasian-mestaruuden yli 87 kg:n painoluokassa Hồ Chí Minhissa 2012. Hän voitti junioreiden Aasian-mestaruuden yli 78 kg:n painoluokassa 2003 ja opiskelijoiden maailmanmestaruuden yli 84-kiloisissa 2006.
Rokkiralli
Historiaa
Idea nopeasta autourheilulajista, johon kenellä vain olisi mahdollisuus osallistua, syntyi Kristian "Sheikki" Laakson päässä. Romurallin rinnalle haluttiin nopeuslaji. Ensimmäinen kilpailu ajettiin Tykkimäen moottoriradalla 2000. Kuljettajia oli 28 ja hyväntekeväisyyskuljettajina olivat esimerkiksi tangokuningatar Taina Kokkonen ja juontaja Henkka Hyppönen. Vuonna 2000 ajettiin 4 osakilpailua. Ensimmäisen kilpailun lisäksi toistamiseen Kouvolassa, Ahvenistolla ja Somerolla.
Vuonna 2005 Kouvolan kisassa oli osanottajia yli 250 joista ensikertalaisia 42. Laji kasvoi entisestään ja nykyään kisoissa on parhaillaan yli 300 autoa ja kuljettajaa. Laakso järjesti kisoja kymmenisen vuotta, jonka jälkeen lajia ruvettiin pyörittämään yhdistysvetoisesti Rokkiralli ry:n voimin.
Kaudella 2009 ajettiin vuorostaan 11 osakilpailua. Samaisella kaudella ajettiin ensimmäisen kerran Super-rock-luokan talvisarjan mestaruus täysin erillisenä osakilpailuna kesäsarjan kanssa. Kesällä ajettiin myös ensimmäistä kertaa Rokkirallin historiassa katuratamestaruusajot. Kilpailupaikkakuntia olivat Rantasalmi, Sipoo, Lahti, Joutsa, Kouvola, Heinola, Rantasalmi, Hankasalmi ja Tammisaari. Kautta 2010 ajettiin Jämsässä, Kemin Kuivaniemessä, Rantasalmella, Sipoossa, Lahdessa, Heinolassa, Tammisaaressa, Joutsassa, Kouvolassa ja Hankasalmella.
Mehmet Topal
Ura
Kesällä 2008 Topalin huhuttiin siirtyvän David Moyesin valmentamaan Evertoniin, joka kuitenkin lopulta kariutui Galatasarayn vastustettua siirtoa. Topal menetti alun kaudesta 2009–2010 ollessaan loukkaantunut, mutta pelasi kuitenkin lopulta 24 sarjaottelua.
Tattarisuon tapaus
Silpomisten suorittamisesta saivat tekijät määräykset ompelijatar Ida Videnin näkyjen perusteella. Viden oli lukenut seinästä salaperäisiä kirjaimia ja lauseita, joissa kerrottiin miten silpominen oli tehtävä. Viden ja noita-Kallio kävivät myös rukoilemassa Malmin hautausmaalla Mustan raamatun antamien ohjeiden mukaan. He olivat jo 10 vuotta aikaisemmin käyneet Lapinlahden hautausmaalla rukoilemassa saadakseen selville erään rahojen katoamistapauksen.
Pēteris Vasks: String Quartet No. 4
Pēteris Vasks: String Quartet No. 4 on yhdysvaltalaisen jousikvartetti Kronos Quartetin albumi, joka julkaistiin vuonna 2003 levymerkillä Nonesuch Records. Levyllä kuullaan latvialaisen Pēteris Vasksin teoksia.
Kazuki Hiramoto
Kazuki Hiramoto (s. 18. elokuuta 1981 Tokyo) on japanilainen entinen jalkapalloilija.
Rodney McKay
Tri Meredith Rodney McKay on kuvitteellinen hahmo scifi-sarjassa Stargate Atlantis, ja hän on esiintynyt myös Tähtiportti-sarjassa. Häntä näyttelee David Hewlett.
Mad Max (videopeli)
Juoni
Max Rockatansky kohtaa aavikolla joukon Sotapoikia, joita johtaa tyranni Immortan Joen poika Scabrous Scrotus. Sotapojat varastavat Maxin tavarat ja Interceptor-auton. Max taistelee Scrotusta vastaan tämän Sotarekassa ja vahingoittaa tätä moottorisahalla, mutta lopulta Scrotus onnistuu työntämään Maxin ulos rekasta. Mukaansa Max saa Scrotuksen koiran. Aavikolla Max kohtaa Chumbucket-nimisen mekaanikon, joka tarjoaa rakentamaansa Magnum Opus -autoaan Maxille, jotta tämä voisi aloittaa kostoretken Scabrous Scrotusta vastaan.
Agnes DeMille
Agnes DeMille (alun perin Agnes George de Mille; 18. syyskuuta 1903 New York – 7. lokakuuta 1993 New York) oli yhdysvaltalainen koreografi ja tanssija. Perheen sukunimen kirjoitusmuoto oli de Mille, mutta Agnesin setä ohjaaja-tuottaja Cecil ja hänen lähipiirinsä käyttivät urallaan kirjoitusmuotoa DeMille.
Celestia
Ohjelman peruspaketista löytyvät Aurinkokunnan suurimmat kappaleet sekä yli 100 000 luetteloitua tähteä. Peruspaketin planeettatekstuurit riittävät niiden tarkasteluun hieman kauempaa, mutta Google Earthin kaltaista pikkutarkkuutta on tältä täysin omalla tietokoneella pyörivältä ohjelmalta turha odottaa. Peruspakettiin kuuluu muutama avaruusluotain ratoineen.
Mankeli
Käyttö
Mankeloitaessa tekstiili asetetaan hieman kosteana mankeliliinan päälle, joka syötetään mekaanisesti tai käsin veivin avulla koneen sisällä pyörivän mankelilieriön ympärille. Syöttämisen aikana tekstiiliä venytetään hellävaraisesti, jotta se asettuisi suorassa kulmassa ja rypistymättä mankelilieriön päälle. Ennen mankelointia suuret liinavaatteet taitellaan ja venytetään mahdollisimman säännöllisen muotoiseksi suorakaiteeksi. Pienet yksittäiset liinavaatteet, kuten astiapyyhkeet ja tyynyliinat, mahtuvat mankeliin usein sellaisenaan.
Mikäli mankeloitava tekstiili on liian märkää ja paksua, se saattaa jäädä jumiin kahden mankelitelan väliin ja laite pysähtyy. Tällöin tulee selvittää lukemalla laitteen käyttöohjeesta oikeaoppinen telojen vapautus ja tekstiilin poistaminen niiden välistä käsin.
The Hardest Part
Kriitikoiden arviot ”The Hardest Partista” olivat yleisesti ottaen positiivisia.
Holland-luokka (hävittäjä)
Suunnittelu
Alukset suunnitteli Alankomaiden laivaston pääsuunnittelija K. de Munter. Alusten uppouma oli täyteen kuormattuna 2 765 tonnia. Niiden pituus oli 111,3 metriä, leveys 11,3 metriä ja syväys 3,8 metriä. Niiden vaihteistetut turbiinimoottorit tuottivat 45 000 akselihevosvoimaa, mikä mahdollisti maksiminopeuden 32 solmua. Aluksilla oli 247 hengen miehistö.
Alusten sukellusveneentorjunta-aseistuksena oli kaksi Boforsin neliputkista 375 mm MK I sukellusveneidentorjuntaraketinheitintä, jotka oli asennettu komentosillan etupuolelle. Ne oli valmistettu lisenssillä Wilton Fijenoordin telakalla. Ammukset heitettiin 520 tai 820 metrin päähän ja niiden voimanlähteenä oli kaksi kordiittipanosta. Lisäksi alusten perään oli asennettu kaksi syvyyspommikiskoa, joille oli asennettu kuusi brittiläistä syvyyspommia. Myöhemmin toinen kiskoista poistettiin tehtäessä tilaa torpedojen häirintälaitteelle ja BT/XBT -laitteistolle.
Laura Österberg Kalmari
Laura Österberg Kalmari (o.s. Kalmari, s. 27. toukokuuta 1979 Kirkkonummi ) on suomalainen uransa päättänyt jalkapalloilija. Hän oli pelipaikaltaan hyökkääjä. Useimmiten hänet nähtiin piilokärkenä kärkihyökkääjien takana.
Lapinkylä
Yhden lapinkylän eli siidan saamelaiset asuivat keväästä syksyyn kukin perhe ja suku omalla nautinta-alueellaan, jossa he vaihtoivat asuinpaikkaa kalastuksen ja metsästyksen tarpeiden mukaan. Keskitalven ajaksi he kokoontuivat yhteiseen talvikylään. Lapinkylän hallinnosta vastasivat kotakäräjät, joka esimerkiksi määritteli nautinta-alueet ja määräsi oikeudenkäytöstä. Suurporonhoidon kehittymisen myötä vanhojen "neliömäisten" lapinkylien rinnalle syntyi "pitkulaisia" porokyliä, joiden alue saattoi ulottua yli sadan kilometrin päähän poronhoidon vuotuiskierron mukaisesti. Lapinkylät esiintyvät jo 1500-luvun veroluetteloissa ja niihin kuului yleensä muutamia kymmeniä perheitä. Talvikyliin saapuivat kauppiaat tarjoamaan tavaroitaan ja voudit keräämään veroja. Pohjoissaamenkielinen nimitys lapinkylälle on siida.
Taulukko lapinkylistä
Tässä taulukossa luetellaan 1600-luvulla olemassa olleet lapinkylät jaoteltuna vanhojen lapinmaiden mukaisesti.
Power Rangers Operation Overdriven viholliset
Kamdor
Hän sai Miratrixin kanssa jalokivien etsinnöissä vihollisryhmistä eniten tulosta aikaan, koska he käyttivät raa'an voiman lisäksi myös järkeään. He onnistuivat viemään toisen jalokiven löytymiseen liittyneen Hou-ou-linnun tiputtaman pergamentin, kolmannen Corona Auroran jalokiven ja löysivät myös neljännen jalokiven (jonka Ronny tosin vei heiltä supernopeutensa avulla).
Ritual
Ritual on L'Amourderin eli englannin kielellä esiintyneiden Sielun Veljien vuonna 1986 julkaistu  EP-levy.
Power Rangers Operation Overdriven viholliset
Miratrix
Ei ole varmuutta oliko Kamdorilla tuhoutumishetkellä koru mukanaan, mutta Flurious myöhemmin sanoi Miratrixin myös tuhoutuneen.
Fearcatit
Viimeisen vihollisryhmittymän Operation Overdrivessa muodostivat Fearcatit, jotka olivat kissamaisia avaruusolioita. Ne olivat pahansuopia ja heti niiden ensiesiintymisestä lähtien oli selvää, että ne nauttivat asioiden tuhoamisesta ja ihmisten satuttamisesta. Niillä oli myös yhteinen historia Tyzonnin kanssa, kun ne olivat itseään hauskuuttaakseen tappaneet hänen entisen ryhmänsä jäsenet sen jälkeen, kun Tyzonn oli lähettänyt heidät kaivokseen pelastamaan Fearcatien hyökkäyksen kohteeksi joutuneita työntekijöitä. Ne kasvoivat suureksi repimällä nahkansa.
Cheetar
Cheetar oli musta gepardimainen Fearcat, jolla oli väkivaltainen luonne. Se tuli Maahan yhdessä Migin kanssa etsimään Corona Auroran jalokiviä tarkoituksenaan vapauttaa muut Fearcatit peilistä, jossa ne olivat vankeina. Cheetar ja Mig kaappasivat Ronnyn ja onnistuivat hänen morpherinsa avulla vapauttamaan Benglon peilistä. Ronny ja Tyzonn kuitenkin tuhosivat peilin heti sen jälkeen, jonka ansiosta loput sisällä olleet Fearcatit jäivät peilin vangeiksi ikuisiksi ajoiksi. Myöhemmin Cheetar otti iskun Drill Blasterista Migin ja Benglon puolesta. Se käytti sitten viimeiset voimansa ja kasvoi suureksi, mutta tuhoutui pian sen jälkeen DriveMax Ultrazordilla. Sen ruumis tuhoutui täysin.
Claudia Poll
Ura
Vuoden 1972 maanjäristyksen jälkeen Managua muuttui epävakaaksi alueeksi, ja monien muiden nicaragualaisten tavoin Claudian vanhemmat päättivät muuttaa perheensä rajan toiselle puolelle Costa Ricaan. Claudia sai itselleen Costa Rican kansalaisuuden.
Urheiluvedonlyönti
Kerroin ja todennäköisyys
Kerroin on todennäköisyyden käänteisluku, joka voidaan laskea 1/todennäköisyys. Vastaavasti kertoimesta voidaan laskea todennäköisyys käänteisellä kaavalla. Vedonlyöntitoimistojen kertoimia tarkasteltaessa on otettava huomioon myös heidän voittomarginaalinsa. Jos otat kaverin kanssa frisbeegolfissa panoksella kierroksen, voi tätä kutsua vedonlyönniksi
Esimerkki: Veikkaus antoi 16.11.2004 Blues–TPS-peliin kertoimet 2,20–3,85–2,35, josta voidaan laskea Veikkauksen tekemät todennäköisyysarviot. Kotivoiton todennäköisyys on siis 1/2,2 = 0,4545. Sitten huomioidaan Veikkauksen voittomarginaali (Pitkävedossa palautusprosentti on 88 %) eli 0,4545 · 0,88 = 0,4 = 40 %. Tasapelin todennäköisyys on täten 23 % ja vierasvoiton 37 %. Reaalikertoimet (palautus 100 %) näille todennäköisyyksille olisivat 2,50–4,35–2,75.
Sieppaus erämaassa
Juoni
Huoltoaseman baarimikon (Jack McGee) mukaan Amya ei ole vieläkään näkynyt. Jeff uskoo tämän valehtelevan ja raivostuu, minkä seurauksena tämä häätää Jeffin ulos aseella uhaten. Jeff on menossa soittamaan seriffille, mutta puhelu keskeytyy, kun eräs nuori mies (Jack Noseworthy) kertoo nähneensä Jeffin etsimän rekan menneen joelle. Hän kiirehtii sinne, mutta pian hänet saarretaan; joku tuntematon mies yrittää saada hänet kiinni. Jeff ajaa karkuun, aiheuttaen autonsa putoamisen jokeen. Jeff ui rannalle ja piiloutuu pusikkoon, mutta joku lyö hänet takaapäin tajuttomaksi.
Jeffin herätessä hän huomaa edessään rekkakuskin, miehen joelta sekä tyypin, joka oli neuvonut Jeffille tien joelle. He muodostavat rikoskoplan, joka kidnappaa rikkaita ihmisiä autiomaassa ja kiristää heidät nostamaan tilinsä tyhjäksi ja antamaan rahat näille. He aikovat tappaa Amyn, jollei Jeff suostu menemään läheiseen kylään hakemaan rahat pankista. Hän suostuu ja noudattaa rikollisten ohjeita. Pankissa hän yrittää kuiskia pankinjohtajalle (Thomas Kopache) tapahtuneesta, mutta peruu sanansa, kun hän huomaa epäilyttävän näköisen miehen lähellä; hän uskoo, että tämä kuuluu rikollisliigaan, eikä näin uskalla pyytää apua.
Đồng Bằng Sông Hồng
Alueella on neljä kansallispuistoa: Ba Vin kansallispuisto vuoristossa 50 km Hanoista, Cát Bàn kansallispuisto Halonginlahdella, maan vanhin suojelualue Cúc Phươngin kansallispuisto sekä Ramsar-kohde Xuân Thủyin kansallispuisto.
Nam Trung Bộ
Nam Trung Bộ (Eteläinen keskirannikko) on yksi Vietnamin kahdeksasta epävirallisesta suuralueesta. Siihen kuuluvat itsenäinen Đà Nẵngin kaupunki ja viisi muuta maakuntaa Quảng Nam, Quảng Ngãi, Bình Định, Phú Yên ja Khánh Hòa.
15.69709°N, 108.42407°W
Hendrik Cornelis Siebers
Hendrik Cornelis Siebers (6. tammikuuta 1890 Surabaja, Jaava – 8. lokakuuta 1949) oli Indonesiassa syntynyt lintutieteilijä.
Phil Mahre
Maailmancupin kokonaiskilpailun Mahre voitti kolme kertaa peräkkäin vuosina 1981-83. Epävirallisen alppiyhdistetyn cupin hän voitti neljä kertaa, suurpujottelucupin kaksi kertaa ja kerran pujottelucupin. Hänellä on 27 MC-osakilpailuvoittoa.
LaMichael James
Pelaajaura
James oli ollut yliopistosarjassa tähtipelaaja, mutta joutui tyytymään 49ersissa varamiehen rooliin. Hän loukkaantui harjoitusleirillä, eikä parannuttuaan saanut paljoa peliaikaa Frank Goren ollessa joukkueen kiistaton ykköskeskushyökkääjä. Jamesin saavutukset 49ersissa eivät ollet mairittelevia, vaikka hänen harvojen pallonkantojensa keskiarvo olikin 4,5 jaardia. Kaudella 2014 James pyysi 49ersilta vapautusta sopimuksestaan, mihin joukkue myös myötyi.
Nivelvarsimittakone
Käyttökohteet
Nivelvarsimittakoneita käytetään pääasiallisesti sellaisissa kohteissa, joita ei voida perinteisillä koordinaattimittauskoneilla mitata. Näitä ovat esimerkiksi auton korien sisämitat ja suurten työstökoneiden osien yhdensuuntaisuuden mittaaminen.
Karakorum
Korkeimmat huiput
thumb|left|Maailman toiseksi korkein vuori [[K2 on osa Karakorumin vuoristoa.]] thumb|Karakorumin vuoriston korkeimpia huippuja ja jäätiköitä.
Karakorum-vuoriston osat
Karakorumin vuorijonojen osien nimeämisestä ja jaosta ei toistaiseksi ole sovittu maailmanlaajuisesti. Seuraavassa on kuitenkin lista tärkeimmistä vuoriston osista Jerzy Walan mukaan. Ne on lueteltu kutakuinkin länsi–itä-suunnassa.
HMS Royal Sovereign (1701)
Palvelus
Tammikuussa 1708 alus palautettiin palvelukseen päällikkönään James Littleton, mutta se poistettiin palveluksesta jo heinäkuussa. Alus palautettiin joulukuussa palvelukseen. Se varustettiin Amiraliteetin 26. helmikuuta 1709 antamalla määräyksellä lippulaivaksi ja palautettiin palvelukseen tammikuussa 1709 amiraali Sir John Leaken lippulaivana päällikkönään Stephen Martin. Alus poistettiin palveluksesta 16. toukokuuta, minkä jälkeen se makasi ankkurissa Chathamissa.
Kiryas Joel
Historia
Hasidilaisen Satmar-liikkeen ylirabbi eli rebbe Joel Teitelbaum muutti Unkarista New Yorkin kaupunkiin vuonna 1947 ja asettui aluksi Brooklynin Williamsburgiin. Ultraortodoksisen liikkeen johtajana Teitelbaum halusi eristää liikkeen jäsenet kaupunkielämän nykyaikaisilta vaikutteilta, minkä lisäksi hän vastusti sionismia. Oleskellessan Yhdysvalloissa hän keräsi suurehkon kannattajaajoukon ja alkoi suunnitella oman asuinalueensa perustamista yhteisölle. Yhteisöön kuulunut varakas Yatev Lev osti tulevan Kiryas Joelin maat 1970-luvun alussa ja ensimmäiset perheet muuttivat paikalle vuonna 1974. Teitelbaumin sääntöjen mukaisesti esimerkiksi naisten oli pukeuduttava häveliäästi ja heprea kiellettiin sionistisena. Toisaltaa muihin hasidilaisiin liikkeisiin suhtauduttiin hyvin suopeasti, eikä yhteisön jäsenyys rajoittunut pelkästään Teitelbaumin seuraajiin. Kylän suuri synagoga avattiin vuonna 1977 ja samana vuonna Kiryas Joelista tuli hallinnollisesti oma kylänsä.
Eslöv
Kuuluisia rakennuksia
Salubrin lääketehdas on lähtöisin kaupungista. Eslövissä on myös monen muun suuren yrityksen pääkonttoreita.
Matteo Renzi
Matteo Renzi (s. 11. tammikuuta 1975 Firenze) on italialainen poliitikko, joka toimi Italian pääministerinä vuosina 2014–2016.
Uwaine
Uwainen hahmo perustuu ilmeisesti todelliseen historialliseen henkilöön, 500-luvulla eläneeseen Rhegedin kuninkaaseen Owain mab Urieniin. Uwaine on yksi varhaisimmista hahmoista, joka on yhdistetty kuningas Arthuriin. Hänet mainitaan jo Geoffrey Monmouthilaisen teoksessa Historia Regum Britanniae. Myös Chrétien de Troyes kirjoitti hänestä runoelmassaan Le Chevalier au Lion, roman d'Yvain. Yleensä Uwainen äidiksi mainitaan kirjallisuudessa joku Arthurin sisarpuolista. Thomas Maloryn teoksessa Pyöreän pöydän ritarit (Le Morte d'Arthur) Uwainen äiti on Morgan le Fay. Uwainen serkkuja ovat Gawaine, Agravain, Gaheris, Gareth ja Mordred.
Ilmo Hela
Sota-aikaa ja luottamustehtäviä
Kapteeni Helan matkustaessa kuorma-auton lavalla kohti pohjoisia rintamalinjoja räjähti kranaatti auton edessä ja hän vammautui. Ruhjeiden lisäksi syntyi paha märkäpesäke vasempaan olkavarteen, jolloin aiottiin amputoida vasen käsi. Siihen ei Ilmo Hela kuitenkaan suostunut. Hela siirtyi Göteborgiin hoidettavaksi.
Kunnianosoitukset
Akateemikon arvon Hela sai 1975.
Ray Manzarek
Elämä
Manzarek asui Kalifornian Napa Valleyssa, missä hän kasvatti vihanneksia, hedelmiä ja kanoja. Hän oli naimisissa Dorothy Fujikawan kanssa vuodesta 1967 kuolemaansa asti. Manzarekilla on yksi poika ja kolme lastenlasta. Manzarek kuoli sappitiesyöpään 20. toukokuuta 2013.
Holland-luokka (risteilijä)
Suunnittelu
Alusten propulsiojärjestelmä koostui kaksi akselisesta höyrykoneesta, joka tuotti 10 000 ihp:tä. Se mahdollisti 20 solmun huippunopeuden. Alusten suojana oli viisi senttimetriä paksu panssarikansi. Pääaseistuksena oli kaksi 150 millimetrin tykkiä yksittäin asennettuina. Apuaseina oli kuusi 120 millimetrin ja neljä 76 millimetrin tykki yksittäin asennettuina.
Kaikkien pyhien kirkko (Norton Fitzwarren)
Kaikkien pyhien kirkko on 1200-luvun lopussa rakennettu kirkko Englannin Somersetissä Bathin ja Wellsin hiippakunnassa. Kirkkorakennus, joka on rakennussuojeluluokassa Grade II*, remontoitiin 1800-luvun puolivälissä.
Luettelo Borussia Dortmundissa pelanneista jalkapalloilijoista
L
Robert Lewandowski
Amazing Stories
Gernsbackin Amazing Stories -lehden ensinumerossa esittämä visio, jota Frank R. Paulin näyttävät kansikuvat tukivat, veti puoleensa laajan ja innostuneen lukijakunnan. Monet lehden lukijat ryhtyivät kirjoittamaan lehteen tieteistarinoita lähetettyään ensin kirjeitä lehden keskustelupalstalle. Gernsback maksoi kuitenkin kehnoja kirjoituspalkkioita. Lehti vaihtoikin omistajaa vuonna 1929, ja Amazing Storiesin uudeksi päätoimittajaksi tuli John W. Campbell. Talousvaikeuksien vuoksi lehteä ryhdyttiin painamaan heikompilaatuiselle paperille vuoden 1933 puolivälissä. Sitä ennen lehteä oli julkaistu kuukausittain suurikokoisena ja hyvälle paperille painettuna.
Palmer siirtyi lopulta vetämään Fate-lehteä. Uusi päätoimittaja Harold Browne ryhtyi vuonna 1950 muuttamaan Amazing Storiesin imagoa täysin, mutta Korean sodan aikaiset leikkaukset tekivät suunnitelmasta mahdottoman. Isaac Asimovin, Fritz Leiberin, Arthur C. Clarken ja muiden tunnettujen kirjailijoiden kertomukset tekivät lehdestä joksikin aikaa suositun julkaisukanavan monille tieteiskirjallisuuden parhaille tekijöille.
IRacing.com
iRacing on iRacing.com Motorsport Simulationsin kehittämä ja julkaisema ajosimulaatiopeli. Peli on julkaistu vuonna 2008 Windowsille.
Gran Turismo Sport
Peli tukee PlayStation VR -laitetta.
Pelaaminen
Peli poikkeaa sarjan edeltävistä osista karsimalla yli tuhanteen autoon paisunutta automäärää alle kahteen sataan. Pelissä mukana olevat autot ovat pääasiassa kilpa-autoja. Peli sai päivityksessä GT League -tilan, joka muistuttaa sarjan aiempien pelien yksin pelattavaa kampanjamoodia.
Vastaanotto
V2.fi antoi pelille arvioksi 4,5/5 tähteä arvostelussaan.
Merilammi
Historia
Männäisten ruukin tarvitseman vesivoiman turvaamiseksi Sirppujoessa Särkijärven laskuvedet päätettiin ohjata Hankeranjärven kautta Sirppujokeen. Tätä varten rakennettiin vuosina 1787−1788 Taminanojaan sellainen pato, joka nosti Lukujärven vedenpintaa noin 1,5 metriä korkeammalle. Pato esti veden virtaamisen Pitkäjärveen, Lamminjärveen ja Merilammiin. Hankkeen vastustajat purkivat padon vuonna 1817 eikä sitä enää rakennettu uudelleen.
Arnaud Bovolenta
Bovolenta on voittanut yhden Euroopan cupin osakilpailun Val Thorensissa vuonna 2010, sijoittunut toiseksi Sudelfeldissa 2009, Jerzensissä ja Zweisimmenissä 2010 sekä Alpe d'Huezissa 2013 ja kolmanneksi Le Sauzessa 2010. Hän voitti skicrossin Euroopan cupin kaudella 2009–2010. Maailmancupissa hän on ollut parhaimmillaan viides Val Thorensissa tammikuussa 2015.
Mielenterveys
Mielenterveys on käsite, jota on määritelty useilla eri tavoilla. Sillä tarkoitetaan psykologisen hyvinvoinnin tasoa tai mielenterveyden häiriön puuttumista. Yksi suomen kielen sanakirja määrittelee sen ”psyykkiseksi hyvinvoinniksi ja riittäväksi sopeutumiseksi sosiaaliseen ja muuhun ympäristöön”. Maailman terveysjärjestön mukaan mielenterveys on puolestaan "psyykkistä terveyttä eli kykyä hyödyntää omia henkisiä voimavarojaan sekä emotionaalista terveyttä eli kykyä tunnistaa omia ja muiden tunnetiloja".
Tarkennettuja määritelmiä
Freudin määritelmä ”kyky rakastaa ja tehdä työtä” sopii nykyolosuhteisiin huonosti. Määrittelyssä on nimittäin nykytutkimusten mukaan seuraavat periaatteet: Mikään näistä periaatteista ei yksinään toimi. Päätettäessä tutkittavan henkilön mielenterveydestä täytyy käydä aina läpi kaikki edellä luetellut kohdat.
Charlotte von Württemberg
Charlotten vanhemmat olivat herttua Paul von Württemberg ja Charlotte von Sachsen-Hildburghausen. Lapsuutensa Charlotte asui Pariisissa isänsä ja nuoremman sisarensa Paulinen kanssa. Pariisissa Charlotte opiskeli yksityisesti ja perehtyi muun muassa luonnontieteisiin.
Haapasuikerosammal
Haapasuikerosammal on keskikokoinen, yleensä alle kymmenen senttimetrin kokoinen sammal, joka kasvaa alustanmyötäisenä kasvustona. Sen versot ovat tiheästi ja melko epäsäännöllisesti haarautuvia, kärjistä pensselimäisiä. Lehdet ovat kiiltävät, suorat, tyvestä leveät, pitkäkärkiset ja niissä on vahva keskisuoni. Laji on yksikotinen ja itiöpesäkkeet ovat tavallisia.
White River Junction
Kulttuuri
Kylän keskustassa on paljon paikallisia maamerkkejä. Yksi niistä on seinämaalaus joka sanoo vain ”ROOM WITH BATH” (huone kylvyllä). Kylässä on Hotel Coolidge, 26 hengen retkeilymaja. Kylässä on myös kaksivuotinen taidekoulu. Northern Stage on paikallinen teatteri. White River Junctionissa on myös yksi Vermontin kahdesta stripteasepaikasta.
Mozilla Thunderbird
Viestien lajittelu
Thunderbird näyttää viestit listassa, jota voi järjestellä aiheen, liitetiedostojen, lähettäjän, päiväyksen, lukemattomuuden ja suosikkien mukaan. Viestiä kaksoisklikkaamalla se avautuu uuteen välilehteen isompaa katselua varten. Toiminnot kuten pikahaku, tallennetut hakukansiot ("virtuaalikansiot"), kehittynyt viestien suodatus, viestien ryhmittely ja viestitunnukset helpottavat viestien hakemista ja hallitsemista.
Kohtauskulma
Kohtauskulma, erityisesti siiven kohtauskulma, liittyy ilmailuun ja aerodynamiikkaan. Se tarkoittaa siipiprofiilin jänteen (etu- ja takareunan välisen kuvitteellisen suoran viivan) ja tulevan ilmavirtauksen välistä kulmaa. Kohtauskulma muuttuu lentokoneen nokkaa nostettaessa tai laskettaessa. Jos halutaan säilyttää sama korkeus pienemmällä ilmanopeudella, täytyy joko käyttää lisänostovoimalaitteita kuten laippoja ja solakkoja tai nostaa siiven kohtauskulmaa nokkaa nostamalla, jotta nopeuden pienenemisestä johtuva nostovoiman pieneneminen saadaan korvattua. Jos kohtauskulma kasvaa liian suureksi, siipi alkaa menettää nostovoimaansa ja sakkaa. Tämä aiheuttaa sen, että jokaisella koneella on ominainen minimilento- eli sakkausnopeutensa, jolla se pysyy ilmassa. Kohtauskulmaa ei pidä sekoittaa koneen nousukulmaan, joka tarkoittaa koneen liikeradan asentoa suhteessa vaakatasoon.
Kazimir Malevitš
Taiteellinen ajattelu ja tuotanto
Malevitšin ajattelussa suprematismi ("ylemmyys, suprematia") merkitsi laajaa filosofis-taiteellista teoriaa, jonka avulla hän halusi löytää taiteelle kokonaan uudet lait. Suprematismilla haettiin taiteelle keinoa, jolla sen olisi mahdollisuus ylittää kolmiulotteinen todellisuus ja välittää henkisesti korkeampaa tietoisuuden tasoa, neljättä ulottuvuutta. Tällaista filosofis-taiteellista näkemystä vastustavien mukaan esoteeristen ajatusten vaikutuksen syvyyttä Malevitšiin ei ole helppo osoittaa, ja monien aikalaistensa tavoin Malevitš olisi hylännyt ne myöhemmin. Malevitšin taiteen lähtökohdaksi tulivat kuitenkin geometriset perusmuodot ja kirkkaat värit. Mustasta neliöstä tuli sen tärkein perusmuoto, filosofinen symboli, jossa maalauksen pinta ja värit vaikuttivat voimina, energiakenttinä.
Länsimaissa
Malevitš jätti Berliinin näyttelynsä maalaukset berliiniläiselle arkkitehti Hugo Häringille. Vuonna 1929 teokset siirrettiin syrjäiseen hannoverilaiseen taidemuseoon, mutta 1935–1936 ne lähetettiin takaisin Häringille Berliiniin, koska ne eivät enää olleet turvassa kansallissosialistien hyökkäykseltä ”rappiotaidetta” kohtaan. Häring onnistui säilyttämään teokset Berliinissä vuoteen 1943 asti ja pelasti ne vielä pommituksilta pakenemalla eteläsaksalaiseen Biberbachin kaupunkiin.
NBA:n varaustilaisuus 2010
NBA:n vuoden 2010 varaustilaisuus järjestettiin 24. kesäkuuta 2010 Madison Square Gardenissa, New Yorkissa.
Dorrit Moussaieff
Lapsuus
Moussaieff vietti lapsuudessaan aikaa perheensä jalokiviliikkeessä Hilton Park Lanella Lontoossa. Kolmetoistavuotiaana Moussaieff muutti perheineen Lontooseen. Hän sai kotiopetusta ja kärsi lukihäiriöstä.
Lamminjärvi (Pyhärannan Radansuu)
Maantiede
Järven pinta-ala on 13 hehtaaria ja se on 700 metriä pitkä ja 300 metriä leveä. Siihen laskee neljä ojaa, joista yksi on Pitkäjärven laskuoja. Järven luusua sijaitsee järven etelärannalla, josta saa alkunsa 150 metriä pitkä laskuoja Merilammiin.
Battle B-Daman
Battle B-Daman on japanilainen animesarja, jonka idea pyörii B-Damanien, kuulia laukovien laitteiden, ympärillä.
Paavo Jännes
Valkokankaalla
Jännes on elokuvissaan yleensä sivuosassa. Tyypillisesti hän näyttelee hyvässä yhteiskunnallisessa asemassa olevaa miestä, kuten tuomaria, johtajaa tai everstiä. Aktiivisin elokuvakausi kesti Jänneksellä vuodesta 1937 vuoteen 1962. Hänen tunnetuimpia valkokangasosiaan lienee Karl Littow klassikossa Linnaisten vihreä kamari. Harvoihin pääosiin kuuluu jo mainittu toimittaja Salomon Harju Olenko minä tullut haaremiin -elokuvan ensimmäisessä filmatisoinnissa (1932), Miehen kylkiluu -elokuvan Tuomas Lukasson sekä Einar Koskimaan osa elokuvassa Hopeakihlajaiset. Vuonna 1958 Jännes nähtiin värielokuvassa Niskavuoren naiset. Uran joutsenlaulu oli vuonna 1969 elokuvassa Ruusujen aika, sama elokuva oli viimeinen myös näyttelijäveteraaneille Matti Lehtelä ja Unto Salminen.
Messier 18
Messier 18 on avoin tähtijoukko Jousimiehen tähdistössä. Sen löysi Charles Messier vuonna 1764. Kohde sijaitsee lähellä Messierin luettelon kohteita M17 ja M24.
Nuppusammal
Nuppusammalta esiintyy Maan pohjoispuoliskon lauhkealla vyöhykkeellä. Suomessa laji on harvinainen ja sen levinneisyysalue on eteläinen. Sitä esiintyy Etelä-Hämeen ja Etelä-Pohjanmaan alueella, ja on luokiteltu erittäin uhanalaiskesi. Laji kasvaa Suomessa paljaalla märällä savimaalla lähteisillä tai ajoittain tulvivilla paikoilla.
Guaram I
Guaram I oli georgialainen ruhtinas, joka hallitsi Iberian ruhtinaskuntaa ja jolla oli roomalainen kuropalates-arvonimi vuosina 588–n. 590. Häntä pidetään yleisesti samana henkilönä kuin bysanttilaisen kronikoitsijan Theofaneen mainitsema Gorgenes (Gurgenin latinisoitu muoto).
Sami Khedira
Seurajoukkuera
Kauden 2006–2007 päätteeksi Khedira joukkueineen saavutti Bundesliigan mestaruuden. Hän teki mestaruuden ratkaisseen maalin kauden viimeisessä ottelussa Energie Cottbusia vastaan. Joukkue ylsi myös Saksan cupin loppuotteluun, jossa Nürnberg vei voiton. Sittemmin Khedira on pelannut Stuttgartin riveissä myös Mestarien liigassa ja UEFA-cupissa. Heinäkuussa 2008 hän ja seura jatkoivat sopimustaan vuoteen 2011 asti.
Jami Puustinen
Jami Puustinen (s. 9. tammikuuta 1987 Espoo) on suomalainen uransa lopettanut jalkapalloilija. Hyökkääjänä viihtyvä Puustinen siirtyi syksyllä 2003 FC Espoosta Manchester Unitedin junioriakatemiaan, mutta palasi kaksi ja puoli vuotta myöhemmin Suomeen ja FC Honkaan. Hän oli kausina 2007 ja 2010 Hongan paras maalintekijä Veikkausliigassa, ja kaudella 2009 liigan maalipörssin kakkonen joukkuetoverinsa Hermanni Vuorisen jälkeen. Vuonna 2012 hän siirtyi FC Hakaan, mutta hänen sopimuksensa purettiin muutama kuukausi myöhemmin kesken kauden. Puustisen suurimpia vahvuuksia on hyvä lähtönopeus.
Kalanruoka
Kasvilajeista suositaan ainakin seuraavia:
Vincent d’Indy
D’Indy syntyi Pariisissa ja opetteli lapsena soittamaan pianoa. Myöhemmin hän opiskeli lakia. Hän kuitenkin jätti lain opintonsa voidakseen opiskella musiikkia César Franckin johdolla. D’Indy kuoli Pariisissa.
Katrina Law
Katrina Law (s. 30. syyskuuta 1985 Philadelphia, Pennsylvania ) on yhdysvaltalainen näyttelijä. Hän on esiintynyt muun muassa televisiosarjoissa Spartacus, Arrow ja The Oath.
Yksityiselämä
Law meni naimisiin näyttelijä Keith Andreenin kanssa 5. tammikuuta 2013 Costa Ricassa.
Samuli Kosminen
Kosminen on naimisissa näyttelijä-laulaja Ona Kamun kanssa ja heillä on kaksi lasta.
Jalkapallon Mestaruussarjan kausi 1957
Joukkueet
Mestaruussarjaan osallistui 10 joukkuetta, joista kahdeksan kaudelta 1956 ja kaksi nousijaa kauden 1956 Suomensarjasta. Suomensarjan Länsilohkon voittaja TPS ja Itälohkon voittaja Reipas nousivat suoraan. Nousijajoukkueet korvasivat edellisellä kaudella viimeisiksi jääneet VIFK:n ja Pyrkivän.
Joulupata
Joulupata on Pelastusarmeijan joka joulu jo yli sadan vuoden ajan järjestämä keräys vähävaraisten hyväksi. Pelastusarmeijan henkilöstö ja vapaaehtoiset päivystävät patojen kanssa vilkkailla paikoilla ottaen vastaan raha- ja tavaralahjoituksia.
Isohiippasammal
Isohiippasammal kasvaa jalopuumetsissä ja puistoissa lehtipuiden emäksisellä kaarnalla. Suomessa se on elänyt metsäsaarnella. Laji tuottaa itiöpesäkkeitä hyvin harvoin ja leviää itiöiden sijaan kasvullisesti itujyväsistä.
Kallela (Kalanti)
Kallelassa toimii yksi Suomen suurimmista hevossiittoloista.
Breguet Bre.690
Sarjan päätyyppi oli Breguet Bre.693 AB2. Siinä oli kaksi ranskalaista 700 hevosvoiman tehoista Gnome-Rhône 14M Mars -tähtimoottoria. Samaa moottorityyppiä käytettiin myöhemmin sotasaalisvalmisteena saksalaisten Henschel Hs 129 -rynnäkköhävittäjässä.
Afonso
Afonso voi tarkoittaa seuraavia:
Intian joukkotuhoaseet
Joukkotuhoaseiden ajatuksella on monien maiden, myös Intian, kulttuurissa pitkät perinteet. Intian muinaisissa kirjoituksissa, muun muassa Mahabharatan Bhagavadgitassa ja Ramayanassa, on mainintoja voimakkaista aseista.
Ammattiliitto Nousu
Liiton toimisto
Liiton toimistossa työskentelee seitsemän henkilöä. Liiton toiminnanjohtajana toimii Minna Ahtiainen.
Pellekaija Pum
Pellekaija Pum on suomalainen, vuonna 1992 toimintansa aloittanut lastenmusiikkia esittävä yhtye. Yhtyeen musiikki sisältää vaikutteita useista eri musiikin tyylilajeista. Yhtyeen seitsemällä CD:llä on mm. reggaeta, skata, soulia/funkia, rockia, popia, folkia, swingiä, humppaa, jenkkaa ja bluesia. Lastenlaulumaisuus ilmenee laulujen aiheissa ja huumorilla höystetyissä lauluteksteissä.
Akitsushima (1892)
Valmistus
Alus tilattiin Yokosukan laivastontelakalta vuoden 1889 hankintojen ainoana risteilijänä. Sen piti olla Matsushima-luokan neljäs kotimaassa valmistettu ranskalaisen Louis-Émile Bertinin ajaman Jeune Ecolen mukainen alus, mutta alus oli lopulta aivan uudelleen suunniteltu. Köli laskettiin maaliskuussa 1890, ja alus laskettiin vesille 6. heinäkuuta 1892. Alus valmistui 31. maaliskuuta 1894.
Palvelus
Akitsushima osallistui Pescadoressaarten miehittämiseen sekä Taiwanin maihinnousuun vuonna 1895. Alus tulitti 13. lokakuuta Kaosiungissa Cihoun linnaketta.
Alus lähetettiin 18. helmikuuta 1904 Shanghaihin pakottamaan Kiina riisumaan aseista Venäjän keisarikunnan laivaston tykkivene Manchuria. Alus vapautui tästä tehtävästä 31. maaliskuuta, minkä jälkeen se liittyi Port Arthurin sulkua valvoviin aluksiin. Alus osallistui miinaan ajaneen Yashiman miehistön pelastamiseen 15. toukokuuta, sekä risteilijä Akashin kanssa kolaroineen tykkivene Ōshiman miehistön pelastamiseen 16. toukokuuta. Kesäkuussa alus suojasi Japanin 2. armeijan kuljetuksia Bohainlahdella, sekä antoi tulitukea kenraali Nogi Maresuken Japanin 3. armeijalle, joka valtasi Port Arthurin.
Hamnøya
pienoiskuva|Hamnøyan sijainti Hamnøya on saari Vevelstadin kunnassa Nordlandin läänissä. Saari sijaitsee Brønnøysundin kaupungista noin 30 kilometriä pohjoiseen. Hamnøyan pinta-ala on 16,6 km² ja vuonna 2010 saarella asui 29 ihmistä.
Hilma (kirjasarja)
Hilma
Hilma on kirjan päähenkilö. Hilmalla on oranssi tukka ja hän on kaikin tavoin sievä pieni tyttö. Ensimmäisessä kirjassa Hilma miettii itselleen hyvää eläintä syntymäpäivälahjaksi ja päätyy kaikkien erikoistenkin eläinten kautta koiraan, jolle äiti ja isä ovat rakentaneet jo valmiiksi kopin. Pian syntymäpäivän jälkeen Hilma aloittaa koulun. Toisessa kirjassa Hilma elää vallattoman koiransa kanssa, mutta hän haluaa keksiä harrastuksen. Lopulta Hilma päättää ryhtyä soittamaan selloa.
Loreno Dalla Valle
Tausta
Viininviljelijäsukuun kuuluva Loreno Dalla Valle toimi Italiassa mafian vastaisessa työssä poliisiupseerina ja harrasti vapaa-ajallaan jalkapalloa. Poliisin työssään hänet palkittiin useilla kunniamerkeillä. Eräs näistä liittyy kansainvälistäkin huomiota saaneeseen tapaukseen, jossa pidätettiin muun muassa tuolloin Italiassa diplomaattina toiminut Libanonin presidentin veli Jan Michael Gemajel. Dalla Valle osallistui myös Aldo Moron murhan tutkimuksiin ja terroristijärjestö Punaisten prikaatien vastaiseen työhön.
The Grand Partition and the Abrogation of Idolatry
Albumin rummut soitti Mike Heller Malignacy-yhtyeestä.
RN Raimondo Montecuccoli (1934)
Palvelus
Pari vuotta valmistumisensa jälkeen alus lähetettiin Kiinan–Japanin sodan aikana valvomaan Italian etuja Kauko-itään. Alus lähti 27. elokuuta 1937 Napolista ja saapui 15. syyskuuta Shanghaihin, missä se liittyi miinalaiva Lepanton ja tykkivene Carlotton muodostamaan osastoon. Alus vieraili Australiassa tammikuusta maaliskuuhun 1938 sekä Japanissa ja Hongkongissa.
Lokakuussa suunniteltu miinoitusmatka Bengasin edustalle peruuntui, minkä mahdollisena syynä pidetään Brittiläisen Välimeren laivaston merellä oloa. Alus suojasi saattueita ja osallistui Ison-Syrtin ensimmäiseen taisteluun suojatessaan 16.–19. joulukuuta 1941 saattuetta M42. Saattueiden suojana olo jatkui, kunnes se toukokuussa viirikkönsä mukana siirrettiin Cagliariin, Sardiniaan. Siirrolla pyrittiin 14. toukokuuta estämään HMS Welshmanin huoltokuljetukset Maltalle, mutta tuloksetta.
Kudos (yritys)
Sukka- ja Trikootehdas Osakeyhtiö Kudos oli suomalainen Tampereella toiminut tekstiilialan yritys. Kudoksen perusti 1919 Frans Teljo yhtiökumppaneidensa kanssa ja aluksi tehdas toimi Tampereen Lapin esikaupungissa sijainneessa puutalossa. Tässä tehtaassa tehtiin vain sukkia mutta pian Kudos perusti myös naisten puku- ja päällysvaateneulomon Satamakadulle. Satamakadun tehdas toimi kuitenkin vain muutamia vuosia 1920-luvun puoliväliin saakka. Lapin tehdasta sitä vastoin voitiin laajentaa ja vuonna 25 Kudoksella oli 25 työntekijää.
Luettelo maailman kultavarannoista
Tämä on luettelo maailman kultavarannoista joulukuussa 2010.
Slavko Vraneš
Vraneš on pituutensa ansiosta tärkeä pelaaja korin alla vaikkakin kankealiikkeinen. Hänen heittotarkkuutensa on heikompi kuin monilla muilla pitkillä pelaajilla.
Pallonivelnukke
Rakenne
Pallonivelnuken pää on yleensä avattava, mikä mahdollistaa silmäkuulien vaihdon, niiden asennon muuttamisen sekä silmäaukkojen uudelleenmuotoilun. Avattava pää myös helpottaa kuminauhojen säätämistä ja vaihtoa.
Michael Crichton
Nuoruus ja opinnot
Crichton alkoi lukiossa suunnitella kirjailijanuraa ja aloitti englannin kielen opinnot Harvardin yliopistossa vuonna 1960. Saatuaan opettajiltaan huonoa palautetta kirjoitustyylistään Crichton vaihtoi kuitenkin pääaineekseen antropologian. Crichton valmistui Harvardista vuonna 1964 ja toimi vuoden ajan vierailevana antropologian luennoitsijana Cambridgen yliopistossa Englannissa. Palattuaan Yhdysvaltoihin hän aloitti lääketieteen opinnot Harvard Medical Schoolissa.
Neovenator
Piirteet
thumb|left|Taiteilijan näkemys. Noin 70 prosenttia Neovenatorin luurangosta on löydetty. Se oli hyvin virtaviivainen eläin. Kallo oli kapea ja sillä on erittäin suuret sierainonkalot. Välileuanluun viiden hampaan järjestely osoittaa sen olleen sukua Allosaurukselle. Neovenatorin pituudeksi on arvioitu 6-10 metriä.
Pekka Neittaanmäki
Uusimpia julkaistuja kirjoja
Signaali ja kuva-analyysi (Signal and image analysis)
Silkkiunikko
Silkkiunikko (Papaver rhoeas, syn. P. strigosum) on unikoiden sukuun kuuluva kukkakasvilaji.
Kai Ekholm
Ura
Ekholm valmistui humanististen tieteiden kandidaatiksi 1975 ja filosofian kandidaatiksi 1978 Tampereen yliopistosta. Vuonna 1985 hän valmistui lisensiaatiksi ja väitteli tohtoriksi Oulun yliopistosta 2000. Ekholmin väitöskirjan aiheena olivat kielletyt kirjat yleisissä kirjastoissa 1944–1946. Vuodesta 2000 Ekholm on ollut Oulun yliopiston tiedon saatavuuden dosentti.
Krautrock
Usein krautrock oli instrumentaalista musiikkia, jossa yhdistettiin rockmusiikin elementtejä käyttäen perinteisiä rocksoittimia (kitara, basso ja rummut) sekä elektronisia soittimia (syntetisaattorit). Monet yhtyeet päätyivät luomaan äänimaisemia, jotka muistuttavat myöhempää ambient-musiikkia. Progressiivisen rockin tavoin pitkiä kappaleiden pituuksia ei usein kaihdettu. Silloin kuin vokaaleja käytetään, laulukieli oli monissa tapauksissa saksan sijaan englanti.
Ainali (järvi)
Ainali eli Ainalinjärvi on iso järvi Pyhäjoen vesistössä, Haapaveden kunnassa Pohjois-Pohjanmaalla. Ainalin pinta-ala on 7,05 neliökilometriä, ja se on Haapaveden suurin järvi.
Suurelta osin soistunut Ainali on monipuolinen lintujärvi, ja sen ympärillä on normaalia maaseutuasutusta. Ainali on yksi Haapaveden lintujärvistä ja kuuluu Natura 2000 -luonnonsuojelualueisiin sekä valtakunnalliseen lintuvesiensuojeluohjelmaan. Vain järven pohjoisosa ei kuulu suojelualueeseen.
Club Sonderauflage
Kappaleet
B-puoli
Valentina Vargas
Valentina Vargas (s. 31. joulukuuta 1964 Santiago, Chile) on Ranskassa kasvanut ja asuva näyttelijä.
Richard A. Teague
Lapsuus ja nuoruusaika
Alakouluikäisenä Teague rakenteli lentokoneiden pienoismalleja, kunnes hänen mielenkiintonsa alkoi suuntautua autojen maailmaan. Hänen ystäväpiirillään on ollut tähän varmasti suuri vaikutus, siihen kuuluivat muun muassa tuleva kiihdytysajaja Ed Iskenderian, maanopeusajaja Stuart Hilborn ja joukko muita autoista innostuneita nuorukaisia. Teague otti itsekin osaa Los Angelesin koillispuolella olevilla kuivilla järvenpohjilla ajettuihin nopeustesteihin, ja hän käytti usein sanontaa, että hänellä "on hieman bensaa suonissa".
American Motors Corporation
Teague siirtyi varhennetulle eläkkeelle 61 vuoden ikäisenä. Hän menehtyi pitkäaikaisen sairauden seurauksena vuonna 1991, 67 vuoden iässä.
Skandinaavinen mytologia
Myyttien säilyminen
Eddarunojen esittäjiä ei tunneta nimeltä, eikä heidän sukupuolestaan ole tietoa. Sitäkään ei tiedetä, missä runonlausujat esiintyivät. Yleisesti arvellaan, että runoa lausui yksi lausuja yleisölleen. Joidenkin tutkijoiden mukaan runoja saattoi esittää usea esittäjä, joista jokaisella oli oma roolinsa.
Mytologiset runot olivat esitettäviä teoksia, eivätkä ihmiset välttämättä pitäneet tarinoita muuna kuin viihteenä.
Ensimmäiset olennot
Maailman alkuperä on myyttien mukaan valtavassa rotkossa, Ginnungagapissa. Rotko rajoittui etelässä Muspelheimiin, tulen sijoille, jota vartioi tulijättiläinen Surt liekehtivällä miekallaan. Pohjoisessa oli kylmä Niflheim. Sen Hvergelmir-kaivosta virtasi 11 virtaa, joiden nimi oli Élivágar. Vedet valuivat Ginnungagapiin, jonka ne täyttivät jäätyessään. Kun jäävuori kasvoi, sen sulatti Muspellin kuumuus. Tästä syntyneessä vedessä alkoi syntyä Ymir-jättiläinen. Sumussa muodostui myös toinen olento, valtava lehmä nimeltä Auðhumla, jonka nisistä valui maitoa neljänä jokena, joista Ymir sai ravintonsa. Kun Ymir ateriansa jälkeen nukahti, se alkoi hikoilla, ja sen kosteista kainaloista kasvoivat esiin mies ja nainen. Samalla Ymirin jalat siittivät keskenään hirviömäisen kuusipäisen pojan, josta tuli jättiläisten esi-isä. Audhumla-lehmä sai ravintonsa nuolemalla jäässä kiinni olevia suolaisia kiviä. Kivestä syntyi vähitellen kolmessa päivässä mieshahmo Búri, josta tuli Odinin isoisä. Odin ja hänen kaksi veljeään Vile ja Ve olivat ensimmäiset jumalat.
Civilization V: Gods & Kings
Tiedustelu
Kiinniotettuina vakoojat teloitetaan joidenka tilalle tulee myöhemmin uusi alokas vakooja.
Kaupunkivaltiot
Lisäosassa on kaksi uutta kaupunkivaltiotatyyppiä: uskonnolliset (tuovat uskoresursseja) ja kaupalliset (tuovat iloisuutta ja ylellisyysresursseja). Kaupunkivaltiot voivat tarjota jopa kolme tehtävää yhtä aikaa ja lisäosaan on myös lisätty uudentyyppisiä tehtäviä. Kaupunkivaltiota voi myös uhkailla tuomalla sotilasyksikkönsä niiden lähettyville ja kiristää hyödykkeitä.
Skandinaavinen mytologia
Muut olennot
Skandinaavisessa mytologiassa esiintyy jumalten lisäksi monenlaisia muitakin olentoja.
Kääpiöt ovat syntyneet alkujättiläisen lihassa olevista toukista. Kääpiöt asuvat Svartalfheimissa, missä on lämmintä ja pimeää. Kääpiöt tunnetaan taitavina käsityöläisinä ja seppinä, joiden luomuksilla on usein taikavoimia.
Maailmanloppu
Skandinaavisen mytologian maailmanloppu on Ragnarök eli ”jumalten tuho”. Ragnarökiä edeltää kolme ankaraa talvea, jotka johtavat ihmisten välisiin sotiin. Niitä seuraa kolme vuotta kestävä Fimbul-talvi, jonka aikana maa peittyy lumeen ja jäähän. Lopulta aurinko pimenee ja maailma alkaa tuhoutua. Ragnarökin aikana hyvyyden voimat taistelevat pahuuden voimia vastaan. Taistelun jälkeen maa peittyy liekkeihin, repeää ja vajoaa mereen, ja kaikki on kaaosta, tulta ja jäätä. Ragnarökin jälkeen maailma syntyy uudelleen, ja hengissä selvinneet jumalat sekä ihmispariskunta Liv ja Livtrasir aloittavat kaiken alusta.